Abdoulkader Kamil Mohamed. Abdoulkader Kamil Mohamed () 2013-yildan beri Jibuti davlati bosh vaziri sifatida ishlab kelayotgan jibutilik siyosatchi. U hukmron partiya "Taraqqiyot uchun xalq harakatining" (Peopleʼs Rally for Progress) uzoq yillik aʼzosi boʻlib, bundan oldin Qishloq xoʻjaligi vaziri hamda Mudofaa vaziri sifatida faoliyat yuritgan. Shaxsiy hayoti. Mohamed 1952-yil 1-iyulda hozirgi Jibuti davlati Obock viloyati shimolida joylashgan hudud Soualida tugʻilgan. U Fransiyadagi Limoges universitetida oʻqigan hamda u yerda suv xoʻjaligi va atrof-muhitni muhofaza qilishga ixtisoslashgan texnik fanlar boʻyicha ilmiy darajaga ega boʻlgan. Faoliyati. General. Mohamed oʻz professional faoliyatini Jibuti suv boshqarmasida boshlagan. U yerda dastlab 1978-yildan 1979-yilgacha vaqtinchalik bosh direktor, keyin esa 1983-yildan 2005-yilgacha bosh direktor lavozimida ishlagan. 1981-yilda Mohamed "Taraqqiyot uchun xalq harakati" partiyasiga aʼzo boʻladi. U borgan sari bu uyushmadagi siyosiy mavqeyini oshirib boradi va 2012-yil sentyabrda shu partiya vitse-prezident etib saylanadi. U keyinchalik 2012-yil noyabrda "Presidential Majority ittifoqi" prezidenti etib tayinlanadi. 2005-yil maydan 2011-yil maygacha Mohamed Jibuti hukumatida Qishloq xoʻjaligi vaziri sifatida ishlaydi. Keyinchalik u 2011-yil mayda Mudofaa vaziri etib tayinlanadi. Mohamed shuningdek Milliy majlis deputati sifatida faoliyat yuritgan. 2013-yilning 22-fevralida boʻlib oʻtgan Presidential Majority ittifoqi parlamentidagi gʻalabasidan keyin u bu lavozimga qayta saylangan. Bosh vazirlik. 2013-yil 1-martda Jibuti bosh vaziri etib tayinlandi. U bu lavozimda uzoq vaqt davomida xizmat qilgan Dileita Mohamed Dileita oʻrniga oʻtirdi va 1-aprelda faoliyatini boshladi.